cimer

vonal**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: HIV/15273-1/2022

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2022. október 27-ei rendes nyilvános ülésére**

**Tárgy:** A szociális célú tüzelőanyag támogatás helyi szabályairól szóló 42/2015. (XI. 11.) számú önkormányzati rendelet módosítása

**Az előterjesztő:** Papp Gábor polgármester

**Készítette:**  Bertalanné dr. Gallé Vera hatósági osztályvezető

**Megtárgyalta:** Emberi Erőforrások Bizottság

Ügyrendi és Jogi Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete a szociális célú tüzelőanyag támogatás helyi szabályairól a 42/2015. (XI. 11.) számon alkotott rendeletet (továbbiakban: Rendelet), amely legutóbb 2021. december 15. napján került módosításra. Ekkor a képviselő-testület a támogatás feltételeként meghatározott egy főre jutó nettó jövedelemhatárt emelte meg 114.000,-Ft-ra, egyedülálló esetén 128.250,-Ft-ra, illetve módosította a kérelem beadására rendelkezésre álló határidőt annyiban, hogy a december 15-ét kiegészítette – forrás felhasználásáig – a pályázati évet követő január 15-ével.

Az önkormányzat az idei évben is pályázatot nyújtott be a települési önkormányzatok szociális célú tüzelőanyag vásárlásához kapcsolódó támogatásra. A pályázat keretében az önkormányzat 103 erdei m3 keménylombos tűzifára nyert támogatást.

A támogatói okirat értelmében az önkormányzat a támogatásból vásárolt tűzifát legkésőbb 2023. február 15-ig oszthatja ki a rászorulók részére, a támogatás teljes összegének pénzügyi felhasználása legkésőbb 2023. március 31-éig történhet meg.

A Rendelet 4. §-a tartalmazza az eljárási rendelkezéseket. A beérkezett kérelmekről átruházott hatáskörben a polgármester dönt a kérelem beadását követő nyolc napon belül, illetve hiánypótlás esetén 60 napon belül. A tűzifa kiszállításáról – a Rendelet 4. § (5) bekezdése értelmében - az önkormányzat gondoskodik a döntést követő 15 napon belül.

A támogatói döntést követően felvettük a kapcsolatot erdőgazdálkodókkal, illetve fuvarosokkal a tűzifa megfelelő határidőben történő kiszállítás érdekében. Az előzetesen kapott információk alapján körvonalazódott, hogy bár előre láthatóan a megfelelő mennyiségű tűzifa az önkormányzat rendelkezésére fog állni, a szállítás előfordulhat, hogy a Rendeletben rögzített 15 napon belül nem fog megvalósulni. Erre tekintettel javasolt a Rendelet 4. § (5) bekezdésében rögzített határidő módosítása.

A határidő módosításával természetesen lehetőség van arra, hogy a rendelkezésre álló tűzifa minél előbb kiszállításra kerüljön, azonban amennyiben bármiféle probléma merülne fel a határidő hosszabbításával biztosítható a Rendeleti szabályozás betartása.

A leírtak alapján a szállítási határidó módosítása az alábbiak szerint indokolt:

4. § (5) A döntést követő 30 napon belül, de legkésőbb a pályázati évet követő február 15-ig az önkormányzat gondoskodik a tűzifa kiszállíttatásáról, saját költségére.

Kérem a rendelet-tervezet megvitatását és elfogadását. A rendeletmódosítás minősített többséget igényel.

**2.**

# Hévíz Város Önkormányzat Képviselő-testületének

# ../……(.. ...) önkormányzati rendelete

# a szociális célú tüzelőanyag támogatás helyi szabályairól szóló

# 42/2015. (XI. 11.) önkormányzati rendelet módosításáról

# Hévíz Város Önkormányzat Képviselő-testülete az Alaptörvény 32. cikk (2) bekezdésben foglalt és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §**

A szociális célú tüzelőanyag támogatás helyi szabályairól szóló 42/2015. (XI. 11.) önkormányzati rendelet 4. § (5) bekezdése helyébe a következő rendelkezés lép:

„(5) A döntést követő 30 napon belül, de legkésőbb a pályázati évet követő február 15-ig az önkormányzat gondoskodik a tűzifa kiszállíttatásáról, saját költségére.”

**2. §**

Ez a rendelet 2022. november 1-jén lép hatályba.

dr. Tüske Róbert Papp Gábor

jegyző polgármester

**Általános indokolás**

Az önkormányzat pályázat keretében 103 erdei m3 tűzifa vásárlására nyert támogatást, mely tűzifa határidőben történő kiszállításához szükségessé vált a szállítási határidők felülvizsgálata.

**Részletes indokolás**

**Az 1. §-hoz**

A szociális tüzelőanyag kiszállítási határidő módosítása.

**A 2. §-hoz**

Hatályba léptető rendelkezés.

**3.**

**Előzetes hatásvizsgálat**

**a jogalkotásról szóló 2010. évi CXXX. törvény 17. § (1) bekezdése alapján**

**A rendelet-tervezet címe**: a szociális célú tüzelőanyag támogatás helyi szabályairól szóló 42/2015. (XI. 11.) önkormányzati rendelet módosításáról

**Társadalmi-gazdasági hatása**: nem releváns

**Költségvetési hatása**: nincs

**Környezeti, egészségi hatása**: nincs

**Adminisztratív terheket befolyásoló hatása**: nincs

**Egyéb hatása**: nincs

**A rendelet megalkotásának szükségessége**: a tűzifa beszerzésének és szállításának határidőben történő biztosítását szolgálja a módosítás

**A rendelet megalkotása elmaradása esetén várható következmények**: törvényességi felügyeleti eljárás megindítását várhatóan nem eredményezi.

**A rendelet alkalmazásához szükséges feltételek**:

* **személyi**: rendelkezésre állnak
* **szervezeti**: rendelkezésre állnak
* **tárgyi**: rendelkezésre állnak
* **pénzügyi**: rendelkezésre állnak

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Bertalanné dr. Gallé Vera** | **hatósági osztályvezető** |  |  |
| **dr. Tüske Róbert** | **törvényességi felülvizsgálat** |  |  |